
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


2 Μαρτίου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 741 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Υπερωριακή εργασία προσωπικού Δακοκτονίας 
Π.Ε. Φθιώτιδας έτους 2018. 

2 Άρση άδειας ίδρυσης και λειτουργίας ωδείου 
επ' ονόματι της ομόρρυθμης εταιρείας «I. ΠΑ- 
ΝΤΟΥΔΗΣ - Ε. ΚΡΙΘΑΡΙΔΟΥ Ο.Ε.», με την επωνυμία 
«ΩΔΕΙΟ ΠΕΝΤΑΓΡΑΜΜΟ». 

3 Τροποποίηση και κωδικοποίηση του Κανονισμού 
λειτουργίας του εκκλησιαστικού ιδρύματος υπό 
τήν επωνυμίαν «Σχολή Ιεροψαλτών βυζαντινής 
μουσικής Ιεράς Μητροπόλεως Λευκάδος καί Ιθά¬ 
κης «Ο ΑΓΙΟΣ ΡΩΜΑΝΟΣ Ο ΜΕΛΩΔΟΣ». 


ΑΠΟΦΑΣΕΙΣ 

Αριθμ. 2993/39035 (1) 

Υπερωριακή εργασία προσωπικού Δακοκτονίας 

Π.Ε. Φθιώτιδας έτους 2018. 

Ο ΠΕΡΙΦΕΡΕΙΑΡΧΗΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1) Τις διατάξεις του ν. 3852/2010 (ΦΕΚ 87 Α' 07-06-2010) 
«Νέα Αρχιτεκτονική της Αυτοδιοίκησης και της Αποκε¬ 
ντρωμένης Διοίκησης - Πρόγραμμα Καλλικράτης». 

2) Τις διατάξεις του π.δ. 148/2010 (ΦΕΚ 241 Α'27-12-2010) 
«Οργανισμός της Περιφέρειας Στερεός Ελλάδας» όπως 
τροποποιήθηκε και ισχύει. 

3) Το άρθρο 10 του ν. 2732/1999/ΦΕΚ 154 Α'. 

4) Το άρθρο 6 του ν. 3833/2010, ΦΕΚ 40 Α'. 

5) Το άρθρο 25 παρ. 7 του ν. 2738/1999, ΦΕΚ 180 Α'. 

6) Το άρθρο 20 του ν. 4354/2015,ΦΕΚ 176 Α'. 

7) Την αριθμ. 2/1757/0026 /10-01-2017 ΦΕΚ 17 Β'/ 
12-01-2017 απόφαση του ΥΠ. ΟΙΚ. Καθορισμός δικαιο- 
λογητικών για την καταβολή αποζημίωσης για υπερω- 
ριακή, νυχτερινή, Κυριακών και εξαιρέσιμων ημερών 
εργασία. 

8) Την αριθμ. 13997/136664/19-12-2017 Εγκύκλιο του 
Υ.Π.Α. καιΤ. «Έναρξη προγράμματος συλλογικής καταπο¬ 
λέμησης του δάκου της ελιάς για το έτος 2018.» 


9) Την αριθμ. 123877/24-5-2005 κοινή υπουργική από¬ 
φαση των Υπουργών Οικονομίας και Οικονομικών και 
Αγροτικής Ανάπτυξης και Τροφίμων, η οποία δημοσιεύ- 
θηκε στο Φ.Ε.Κ 775/9-6-2005 σύμφωνα με την οποία η 
διάρκεια της δακικής περιόδου ορίζεται από 1 Μαρτίου 
έως και 31 Δεκεμβρίου κάθε χρόνου. 

10) Την επιτακτική ανάγκη για υπερωριακή απασχόληση 
του εμπλεκόμενου προσωπικού στο πρόγραμμα δακοκτο¬ 
νίας 2018 κατά τις απογευματινές ώρες, αποφασίζουμε: 

Καθορίζουμε τις ώρες υπερωριακής απασχόλησης, 
στο προσωπικό της Δ/νσης Αγροτικής Οικονομίας και 
Κτηνιατρικής Π.Ε. Φθιώτιδας, που ασχολείται στο πρό¬ 
γραμμα Δακοκτονίας 2018, από την δημοσίευση της 


παρούσας έως και 30-06-2018. 



ΕΙΔΙΚΟΤΗΤΑ 

ΑΠΟΓΕΥΜΑΤΙΝΕΣ 
Α'Εξαμήνου 


Δ/ντης Δακοκτονίας (1) 

120 


Επόπτες Δακοκτονίας (3) 

360 


Λογιστής Δακοκτονίας (1) 

120 


Γραμματέας Δακοκτονίας (1) 

120 


ΣΥΝΟΛΟ 

720 


και από 01 - 07 - 2018 έως και 31 -12 - 2018. 


ΕΙΔΙΚΟΤΗΤΑ 

ΑΠΟΓΕΥΜΑΤΙΝΕΣ Β' 
Εξαμήνου 

Δ/ντης Δακοκτονίας (1) 

120 


Επόπτες Δακοκτονίας (3) 

360 


Λογιστής Δακοκτονίας (1) 

120 


Γραμματέας Δακοκτονίας (1) 

120 


ΣΥΝΟΛΟ 

720 



Η κατανομή των ωρών υπερωριακής απασχόλησης 
καθημερινών ημερών ανά υπάλληλο θα γίνει με κοινή 
απόφαση του Διευθυντή Αγροτικής Οικονομίας και Κτη¬ 
νιατρικής της Π.Ε. Φθιώτιδας και του Δ/ντη εργασιών 
Δακοκτονίας. Υπεύθυνος για την παρακολούθηση της 
υπερωριακής εργασίας ορίζεται ο Δ/ντης εργασιών 
Δακοκτονίας Δημήτριος Αλεξίου. 

Ο αριθμός των ωρών απογευματινής υπερωριακής με 
αμοιβή εργασίας δεν μπορεί να υπερβαίνει τις 120 ώρες 
ανά υπάλληλο το εξάμηνο. 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'741/02.03.2018 


Η δαπάνη που θα προκληθεί εκ ποσού (10.000,00 €) 
θα αντιμετωπισθεί από τις εγκεκριμένες πιστώσεις για 
το πρόγραμμα Δακοκτονίας έτους 2018 που έχουν ανα¬ 
πτυχθεί στον προϋπολογισμό της Περιφέρειας Στερεός 
Ελλάδας στον Φορέα 073 Κ.Α.Ε. 5241. 

Η απόφαση αυτή, της οποίας η ισχύς αρχίζει από την 
δημοσίευσή της, να δημοσιευθεί στην Εφημερίδα της 
Κυβερνήσεως. 

Λαμία, 20 Φεβρουάριου 2018 
Ο Περιφερειάρχης 
ΚΩΝΣΤΑΝΤΙΝΟΣ ΜΠΑΚΟΓΙΑΝΝΗΣ 


Αριθμ. απόφ. 1611 (2) 

Άρση άδειας ίδρυσης και λειτουργίας ωδείου 
επ' ονόματι της ομόρρυθμης εταιρείας «I. ΠΑ- 
ΝΤΟΥΔΗΣ - Ε. ΚΡΙΘΑΡΙΔΟΥ Ο.Ε.», με την επω¬ 
νυμία «ΩΔΕΙΟ ΠΕΝΤΑΓΡΑΜΜΟ». 

Η ΑΝΤΙΔΗΜΑΡΧΟΣ ΟΙΚΟΝΟΜΙΚΩΝ ΘΕΣΣΑΛΟΝΙΚΗΣ 

Έχοντας υπόψη: 

Α. Τις διατάξεις: 

1. Του Β. Διατάγματος 16/1966 «Περί ιδρύσεως ιδιωτι¬ 
κών μουσικών ιδρυμάτων» (ΦΕΚ 07/1966/Α'). 

2. Του ν. 299/1976 «Περί ρυθμίσεως θεμάτων αφο- 
ρώντων εις τον κανονισμό λειτουργίας των ιδιωτικών 
μουσικών ιδρυμάτων» (ΦΕΚ 90/19-04-1976/Α'). 

3. Του άρθρου 10 του ν. 3207/2003 «Ρύθμιση θεμά¬ 
των Ολυμπιακής προετοιμασίας και άλλες διατάξεις» 
(ΦΕΚ 302/24-12-2003/Α'). 

4. Του άρθρου 75, παρ. 1 του ν.3463/2006 «Κύρωση του 
Κώδικα Δήμων και Κοινοτήτων» (ΦΕΚ 114/08-06-2006/Α') 
όπως προστέθηκε στο άρθρο 94, παρ. 4, στοιχείο 28, του 
ν. 3852/2010 «Νέα Αρχιτεκτονική της Αυτοδιοίκησης και 
της Αποκεντρωμένης Διοίκησης - Πρόγραμμα Καλλικρά¬ 
της» (ΦΕΚ 87/07-06-2010/Α'). 

5. Του άρθρου 58, παρ. 1 ζτου ν. 3852/2010 «Νέα Αρχιτε¬ 
κτονική της Αυτοδιοίκησης και της Αποκεντρωμένης Διοί¬ 
κησης - Πρόγραμμα Καλλικράτης» (ΦΕΚ 87/07-06-2010/Α'). 

Β. Τις υπουργικές αποφάσεις: 

1. Υπ'αριθμ. ΥΠΠΟ/ΚΑΤΕΧΝ/Δ/7388/07-02-1994 «Κα¬ 
θορισμός παράβολου για ίδρυση Ανωτέρων Σχολών 
Καλλιτεχνικής Εκπαίδευσης και ιδιωτικών Μουσικών 
Εκπαιδευτηρίων» (ΦΕΚ 123/23-02-1994/Β'). 

2. Υπ' αριθμ. ΥΠΠΟ/78036/2473/19-10-2004 «Καθο¬ 
ρισμός προδιαγραφών κτιρίων για στέγαση Μουσικού 
Εκπαιδευτηρίου» (ΦΕΚ 1595/25-10-2004/Β'). 

3. Υπ' αριθμ. ΥΠΠΟΤ/οικ.38573/1216/31-03-2011 
«Διεκπεραίωση και απλούστευση της διοικητικής δι¬ 
αδικασίας χορήγησης άδειας ίδρυσης και λειτουργίας 
ιδιωτικών μουσικών εκπαιδευτικών ιδρυμάτων (Ωδείων, 
Μουσικών Σχολών ή Παραρτημάτων αυτών) μέσω των 
Ενιαίων Κέντρων Εξυπηρέτησης» (ΦΕΚ 693/2011 /Β') 

Γ. Τις υπ'αριθμ. 5883/2017 (η οποία τροποποιεί την 
876/2015) και 1290/2017 αποφάσεις Δημάρχου περί 
ανάθεσης αρμοδιοτήτων. 


Δ. Την υπ' αριθμ. ΥΠΠΟ/ΚΑΤΕΧΝ/Δ/34449/30-06-1994 
(ΦΕΚ525/τ.Β'/06-07-1994) απόφαση του Υπουργείου Πο¬ 
λιτισμού με την οποία χορηγήθηκε στην ομόρρυθμη 
εταιρεία μετην επωνυμία «I. ΠΑΝΤΟΥΔΗΣ-Ε. ΚΡΙΘΑΡΙΔΟΥ 
Ο.Ε.», άδεια ίδρυσης και λειτουργίας ωδείου με την επω¬ 
νυμία «ΩΔΕΙΟ ΠΕΝΤΑΓΡΑΜΜΟ», σε κτίριο επί της οδού 
Μαντινείας αρ. 61. 

Ε.Τααναφερόμεναστοάρθρο7παρ. 1 εδ.ατού Β.Δια¬ 
τάγματος 16/1966 «Περί ιδρύσεως ιδιωτικών μουσικών 
ιδρυμάτων» (ΦΕΚ 07/1966/Α'), ήτοι: «1. Άδεια ιδρύσεως 
και λειτουργίας ιδιωτικού μουσικού ιδρύματος αίρεται, 
καθ' όν τρόπον χορηγείται, διά τούς κάτωθι λόγους: 
α) Εάν το ίδρυμα διέκοψεν επί δύο συνεχή σχολικά έτη 
τήν λειτουργίαν του...». 

ΣΤ.Το υπ'αριθμ. πρωτ. ΥΠ ΠΟΑ/Γ ΔΣΠ/ΔΚΕ/ΤΜΕ/544831 / 
13948/6664/3792/19-12-2017 έγγραφο του Υπουργείου 
Πολιτισμού, με το οποίο γνωστοποιήθηκε ότι το Ωδείο 
με την επωνυμία «ΩΔΕΙΟ ΠΕΝΤΑΓΡΑΜΜΟ», δεν έχει λει¬ 
τουργήσει πάνω από δύο έτη. 

Ζ. Το γεγονός ότι με βάση τα προαναφερόμενα και 
την κείμενη νομοθεσία η άδεια ίδρυσης και λειτουργίας 
για το ανωτέρω Ωδείο, πρέπει να αρθεί, αποφασίζουμε: 

Α. Αίρουμε την υπ' αριθμ. ΥΠΠΟ/ΚΑΤΕΧΝ/Δ 34449/ 
30-06-1994 (ΦΕΚ 525/τ.Β'/06-07-1994) απόφαση του 
Υπουργείου Πολιτισμού με την οποία χορηγήθηκε στην 
ομόρρυθμη εταιρεία με την επωνυμία «I. ΠΑΝΤΟΥΔΗΣ-Ε. 
ΚΡΙΘΑΡΙΔΟΥ Ο.Ε.», άδεια ίδρυσης και λειτουργίας ωδείου 
με την επωνυμία «ΩΔΕΙΟ ΠΕΝΤΑΓΡΑΜΜΟ», σε κτίριο επί 
της οδού Μαντινείας αρ. 61, εντός των διοικητικών ορίων 
του Δήμου Θεσσαλονίκης, λόγω του γεγονότος ότι το εν 
λόγω ίδρυμα έχει διακόψει τη λειτουργία του επί δύο (2) 
συνεχόμενα σχολικά έτη. 

Β. Από τις διατάξεις της παρούσης δεν προκαλείται 
δαπάνη σε βάρος του Δήμου Θεσσαλονίκης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 8 Φεβρουάριου 2018 
Η Αντιδήμαρχος Οικονομικών 
ΑΝΝΑ ΑΓΓΕΛΙΔΟΥ - ΠΟΛΥΧΡΟΝΙΑΔΟΥ 


Αριθμ.5557/225 (3) 

Τροποποίηση και κωδικοποίηση του Κανονισμού 
λειτουργίας του εκκλησιαστικού ιδρύματος υπό 
τήν επωνυμίαν «Σχολή Ιεροψαλτών βυζαντινής 
μουσικής Ιεράς Μητροπόλεως Λευκάδος καί Ιθά¬ 
κης «Ο ΑΓΙΟΣ ΡΩΜΑΝΟΣ Ο ΜΕΛΩΔΟΣ». 

Η ΙΕΡΑ ΣΥΝΟΔΟΣ ΤΗΣ ΕΚΚΛΗΣΙΑΣΤΗΣ ΕΛΛΑΔΟΣ 

Λαβούσα υπ'όψιν: 

1. Τα άρθρα 29παραγρ. 2 και 59 παραγρ. 2 του νόμου 
590/1977 «Περί Καταστατικού Χάρτου της Εκκλησίας 
της Ελλάδος» (Α' 146), και το άρθρο 68 παρ. 1, 5α' του 
ν. 4235/2014. 










Τεύχος Β' 741/02.03.2018 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

2. Τας υποχρεώσεις της ποιμαινούσης Εκκλησίαςπρος 
το χριστεπώνυμον πλήρωμα, οι οποίες απορρέουν από 
τας Ευαγγελικός επιταγάς, τους Ιερούς Κανόνας και τους 
νόμους του Κράτους. 

3. Τας υφισταμένας κοινωνικός, ποιμαντικός και πνευ¬ 
ματικός ανάγκας της Ιερός Μητροπόλεως Λευκάδος και 
Ιθάκης. 

4. Τ ην υπ' αριθμ. 1412/28.11.2017 πρότασιν του Σεβα- 
σμιωτάτου Μητροπολίτου Λευκάδος και Ιθάκης Θεοφίλου. 

5. Την υπ'αριθ.507/3.1.2018γνωμοδότησιντου Νομι¬ 
κού Γραφείου της Εκκλησίας της Ελλάδος, και 

6. Την από 9.1.2018 απόφασιν της Διαρκούς Ιερός Συ¬ 
νόδου, αποφασίζει: 

Τροποποιεί και κωδικοποιεί τον Κανονισμό λειτουρ¬ 
γίας του εκκλησιαστικού ιδρύματος υπό την επωνυμί¬ 
αν: «Σχολή Ιεροψαλτών Βυζαντινής μουσικής» της Ιε¬ 
ρός Μητροπόλεως Λευκάδος και Ιθάκης» (Φ.Ε.Κ. 240/ 
τ.Β'/3.3.1994) ως εξής: 

ΚΑΝΟΝΙΣΜΟΣ ΛΕΙΤΟΥΡΓΙΑΣ 
ΣΧΟΛΗΣ ΙΕΡΟΨΑΛΤΩΝ ΒΥΖΑΝΤΙΝΗΣ ΜΟΥΣΙΚΗΣ 
ΙΕΡΑΣ ΜΗΤΡΟΠΟΛΕΩΣ ΚΑΙ ΙΘΑΚΗΣ 
«Ο ΑΓΙΟΣ ΡΩΜΑΝΟΣ Ο ΜΕΛΩΔΟΣ» 

ΜΕΡΟΣ Α' 

ΣΥΣΤΑΣΗ - ΟΡΓΑΝΩΣΗ 
Άρθρο 1 

Επωνυμία - Έδρα - Σφραγίδα 

1. Η από του έτους 1994 συσταθείσα «Σχολή Ιερο¬ 
ψαλτών Βυζαντινής Μουσικής της Ιερός Μητροπόλεως 
Λευκάδος και Ιθάκης», αποτελεί εκκλησιαστικό ίδρυμα 
κατά την έννοια των άρθρων 1 παρ. 4 και 29 παρ. 2, του 
ν. 590/1977, το οποίο εφ' εξής θα λειτουργεί ως νομικό 
πρόσωπο ιδιωτικού δικαίου, μη κερδοσκοπικού χαρακτή¬ 
ρα, υπάτην επωνυμία «Σχολή Βυζαντινής Μουσικής Ιεράς 
Μητροπόλεως Λευκάδος και Ιθάκης "ΑΓΙΟΣ ΡΩΜΑΝΟΣ 
Ο ΜΕΛΩΔΟΣ"», και θα επικουρεί το εκκλησιαστικό και 
πνευματικό έργο της Ιεράς Μητροπόλεως Λευκάδος και 
Ιθάκης στον τομέα της καλλιέργειας της ελληνορθόδοξης 
μουσικής παράδοσης εκκλησιαστικής καί θύραθεν. 

2. Έδρα της Σχολής είναι η πόλη της Λευκάδας και τα 
γραφεία της συστεγάζονται με τα γραφεία της Ιεράς Μη¬ 
τροπόλεως Λευκάδος και Ιθάκης. Τα μαθήματα και οι 
λοιπές δραστηριότητες της Σχολής πραγματοποιούνται 
σε χώρους κατάλληλους, τους οποίους ορίζει το Δ.Σ. της 
Σχολής με απόφασή του. 

3. Η Σχολή διαθέτει δική της σφραγίδα, κυκλική στο 
σχήμα, στην οποία αναγράφονται τα εξής: «ΙΕΡΑ ΜΗΤΡΟ- 
ΠΟΛΙΣ ΛΕΥΚΑΔΟΣ ΚΑΙ ΙΘΑΚΗΣ/ΣΧΟΛΗ ΒΥΖΑΝΤΙΝΗΣ 
ΜΟΥΣΙΚΗΣ/ΑΓΙΟΣ ΡΩΜΑΝΟΣ Ο ΜΕΛΩΔΟΣ», στο κέντρο 
δε αυτής ιστορείται η εικόνα του Αγίου Ρωμανού του 
Μελωδού. 

Άρθρο 2 
Σκοποί 

Σκοπός της Σχολής ορίζεται η διδασκαλία της Ελλη¬ 
νορθόδοξης Εθνικής μουσικής παράδοσης, εκκλησια¬ 
στικής και θύραθεν, η διατήρηση και η διάδοσή της. 


Ειδικότεροι σκοποί της Σχολής είναι: 
α) Η μελέτη, διάδοση και προβολή της πατρώας ψαλ¬ 
τικής τέχνης, όπως αυτή διασώθηκε ανά τους αιώνες 
έως σήμερα. 

β) Η μουσική και λειτουργική κατάρτιση νέων ψαλ¬ 
τών με σκοπό την επάνδρωση των αναλογίων των Ιερών 
Ναών της Ιεράς Μητροπόλεως Λευκάδος και Ιθάκης. 

γ) Η παράλληλη καλλιέργεια, προβολή και διάδοση 
του ετέρου κλάδου της εθνικής μουσικής, δηλαδή της 
δημοτικής μας παράδοσης. 

δ) Η κατάρτιση και η συστηματική επιμόρφωση καθη¬ 
γητών βυζαντινής μουσικής, καθώς και διευθυντών ψαλ¬ 
τικών χορών και χορωδιών παραδοσιακού τραγουδιού. 

ε) Η ανάδειξη της μεγάλης αυτής εκκλησιαστικής και 
εθνικής κληρονομιάς στη συνείδηση του λαού και η ανα- 
ζωπύρηση του ενδιαφέροντος γι'αυτήν. 

Άρθρο 3 

Μέσα 

Μέσα για την επίτευξη των σκοπών της Σχολής είναι: 
α) Η συστηματική και υπεύθυνη διδασκαλία της Ψαλ¬ 
τικής Τέχνης και της παραδοσιακής μουσικής από δι¬ 
δασκάλους κατηρτισμένους θεωρητικά και πρακτικά. 

β) Η συγκρότηση χορού ψαλτών, καθώς και χορωδια¬ 
κών σχημάτων παραδοσιακού τραγουδιού παραδοσια¬ 
κής χορωδίας, παιδικής ή ενηλίκων. 

γ) Η σύσταση τμημάτων εκμάθησης παραδοσιακών 
οργάνων. 

δ) Η διοργάνωση εκδηλώσεων, 
ε) Η τέλεση υποδειγματικών, λειτουργικώς και μουσι¬ 
κώς, ακολουθιών. 

στ) Η πραγματοποίηση εκπαιδευτικών εκδρομών, 
ζ) Η συγκρότηση ψηφιακού ηχητικού αρχείου, 
η) Η έκδοση εντύπων εκδόσεων και η κυκλοφορία 
ψηφιακών δίσκων. 

θ) Η δημιουργία και διατήρηση ιστοσελίδας και η πα¬ 
ρουσία στα ηλεκτρονικά μέσα κοινωνικής δικτύωσης 
ι) Η συνεργασία με άλλους πολιτιστικούς φορείς για 
την από κοινού οργάνωση καλλιτεχνικών σεμιναρίων ή 
εκδηλώσεων, που προωθούν και προβάλλουν τον εθνικό 
μουσικό μας πλούτο. 

ια) Κάθε άλλο μέσο που αποφασίζει το Διοικητικό 
Συμβούλιο. 

Άρθρο 4 

Παραρτήματα της Σχολής 

Κατόπιν αιτήματος τοπικών εκκλησιαστικών ή άλλων 
φορέων και αποφάσεως του Δ.Σ. της Σχολής, είναι δυνα¬ 
τόν να συσταθούν περιφερειακά παραρτήματα αυτής, με 
την ευθύνη τού εκεί διδάσκοντος Καθηγητού, τα οποία 
διοικούνται από το Δ.Σ. και τον Διευθυντή της Σχολής. 

ΜΕΡΟΣ Β' 

ΔΙΟΙΚΗΣΗ-ΔΙΑΧΕΙΡΙΣΗ 

Άρθρο 5 

Διοικητικό Συμβούλιο 

1. Η Σχολή διοικείται από πενταμελές Διοικητικό Συμ¬ 
βούλιο, το οποίο απαρτίζεται από: 

α)Τον Σεβασμιώτατο Μητροπολίτη Λευκάδος και Ιθά¬ 
κης, ως Πρόεδρο. 

β) Το νόμιμο αναπληρωτή του, ως Αντιπρόεδρο. 

γ)Τρία ακόμη μέλη, κληρικούς ή λαϊκούς, γνώστες της 
παραδοσιακής εκκλησιαστικής ή δημώδους μουσικής. 

2. Τα μέλη του Δ.Σ. διορίζονται από τον Σεβασμιώτατο 
Μητροπολίτη. Η θητεία τους είναι τριετής και μπορούν 
να επαναδιορισθούν.Το αξίωμα του μέλους του Δ.Σ. της 
Σχολής είναι άμισθο και τιμητικό. 

3. Στην πρώτη συνεδρίαση, μετά το διορισμό του, το 
Διοικητικό Συμβούλιο συγκροτείται σε σώμα και εκλέγει 
εκ των λοιπών (πλην του Σεβασμιωτάτου Προέδρου και 
του Αντιπροέδρου) μελών του τον Γραμματέα και τον 
Ταμία. 

4. Το Διοικητικό Συμβούλιο αποφασίζει για κάθε υπό¬ 
θεση που αφορά στη διαχείριση και στην ομαλή λειτουρ¬ 
γία της Σχολής. Ειδικότερα: 

α. Μελετά και αποφασίζει για κάθε θέμα που αφορά 
στην οργάνωση, διοίκηση και λειτουργία της Σχολής, 
καθώς και για κάθε άλλο θέμα, για το οποίο δεν γίνεται 
λόγος στον παρόντα Κανονισμό. 

β. Διαχειρίζεται και αξιοποιεί επωφελώς όλα τα περι¬ 
ουσιακά στοιχεία που έχουν διατεθεί προς χρήσιν της 
Σχολής. 

γ. Καταρτίζει τον ετήσιο Προϋπολογισμό εσόδων και 
εξόδων της Σχολής και ελέγχει τον ετήσιο Απολογισμό 
αυτής. 

δ. Συνεργάζεται με κάθε ενδιαφερόμενο εκκλησιαστι¬ 
κό, κρατικό, αυτοδιοικητικό, εκπαιδευτικό, πολιτιστικό ή 
άλλο φορέα για κάθε ζήτημα σχετικό με τη Σχολή. 

ε. Αποφασίζει την πρόσληψη τυχόν εμμίσθου προσω¬ 
πικού για την κάλυψη των αναγκών της Σχολής, εποπτεύ¬ 
ει δε το σύνολο αυτού. 

5. Στις συνεδριάσεις του Δ.Σ. συμμετέχει αυτοδικαίως, 
ως εισηγητής, ο Διευθυντής της Σχολής, χωρίς όμως δι¬ 
καίωμα ψήφου, εκτός εάν έχει ορισθεί ως τακτικό μέλος 
αυτού. Παρίσταται ωσαύτως, με δικαίωμα λόγου, οσάκις 
χρειαστεί, και έτερος τυχόν συνεργάτης, εντεταλμένος 
για τη διεκπεραίωση των διοικητικών ζητημάτων της 
Σχολής, έμμισθος ή άμισθος. 

6. Αν κάποιο Μέλος του Δ. Σ. δεν ανταποκρίνεται 
στις υποχρεώσεις του, αντικαθίσταται και πριν από την 
λήξη της θητείας του με αιτιολογημένη απόφαση του 
Μητροπολίτου για το χρονικό διάστημα μέχρι τη λήξη 
της θητείας των υπολοίπων μελών του Δ.Σ. Ομοίως και 
κάθε μέλος, το οποίο αποχωρεί για οποιοδήποτε λόγο. 

7. Το Δ.Σ. συνεδριάζει τακτικά τέσσερις φορές το χρό¬ 
νο, μετά από πρόσκληση του Σεβασμιωτάτου Προέδρου 
ή και εκτάκτως. 

8. Για την ύπαρξη απαρτίας πρέπει να παρευρίσκεται 
ο Πρόεδρος ή, κωλυομένου αυτού, ο Αντιπρόεδρος και 
δύο τουλάχιστον μέλη του Δ.Σ. 

9. Το Δ.Σ. αποφασίζει με σχετική πλειοψηφία των πα¬ 
ρόντων μελών. Σε περίπτωση ισοψηφίας υπερισχύει η 
ψήφος του Προέδρου. 

10.0 Σεβασμιώτατος Πρόεδρος εκπροσωπεί τη Σχολή 
ενώπιον κάθε Αρχής. Συγκαλεί το Δ.Σ. σε συνεδρίαση 
και προεδρεύει σε αυτό. Είναι υπεύθυνος για όλα τα 
θέματα της Σχολής. Υπογράφει όλα τα έγγραφα, εκτός 


από τη σχετική με εκπαιδευτικά ζητήματα (μαθητολό¬ 
για, συγκρότηση επιτροπών και πρακτικά εξετάσεων 
κ.λπ.) αλληλογραφία με το Υπουργείο Πολιτισμού και 
Αθλητισμού, την οποία υπογράφει ο διευθυντής. Ακόμη 
υπογράφει τους τίτλους σπουδών της Σχολής από κοινού 
με τον διευθυντή, καθώς και τις θεωρημένες από την 
Ιερά Μητρόπολη διπλότυπες αποδείξεις εισπράξεως και 
πληρωμής από κοινού με τον ταμία. 

11.0 γραμματεύς συντάσσει κάθε έγγραφο της Σχο¬ 
λής, αναλαμβάνει την διεκπεραίωση της αλληλογραφίας, 
τηρεί το αρχείο της Σχολής και τα εξής βιβλία: α) Βιβλίο 
Πρωτοκόλλου αλληλογραφίας, β) Βιβλίο Μητρώου των 
μαθητών - Μαθητολόγιο, γ) Βιβλίο Πράξεων του Δ.Σ. και 
δ) Βιβλίο Εξετάσεων και προόδου των μαθητών. 

13. Ο ταμίας είναι συνυπεύθυνος με τον Πρόεδρο 
για την διαχείριση των εσόδων και έξοδών της Σχολής. 
Εισπράττει κάθε έσοδο τής Σχολής και συνυπογράφει 
με τον Πρόεδρο τις διπλότυπες αποδείξεις εισπράξε- 
ως και πληρωμής. Εισηγείται τον προϋπολογισμό των 
εσόδων και των εξόδων της Σχολής, και συντάσσει τον 
απολογισμό εσόδων και εξόδων, οι οποίοι στη συνέχεια 
ψηφίζονται από το Δ.Σ. της Σχολής και εγκρίνονται από 
το Μητροπολιτικό Συμβούλιο. Γενικώς τηρεί όλα τα 
προβλεπόμενα βιβλία και στοιχεία και ειδικότερα: α)Τα 
αποδεικτικά εσόδων και εξόδων, β) Βιβλίο Ταμείου και 
γ) Βιβλίο κτηματολογίου κινητής και ακίνητης περιουσί¬ 
ας της Σχολής. Επίσης, διενεργεί όλες τις τραπεζικές και 
λοιπές οικονομικές συναλλαγές που αφορούν στη Σχολή 
και μπορεί να κρατεί ποσό αναγκαίο για την κάλυψη των 
εκτάκτων και επειγουσών δαπανών της Σχολής, το ύψος 
του οποίου καθορίζεται με απόφαση του Δ.Σ. 

14. Τον γραμματέα και τον ταμία είναι δυνατόν να επι¬ 
κουρούν στο έργο τους ένας ή περισσότεροι εντεταλ¬ 
μένοι προς τούτο από τον Σεβασμιώτατο Μητροπολίτη 
συνεργάτες της Σχολής, έμμισθοι ή άμισθοι, καθώς και 
εκ των υπαλλήλων της I. Μητροπόλεως και των ιδρυ¬ 
μάτων αυτής ή ειδικώς προσλαμβανόμενο προσωπικό 
(λογιστής κ.ά.) 

Άρθρο 6 

Πόροι της Σχολής 

1. Πόροι της Σχολής είναι: 

α) Το δικαίωμα εγγραφής και η ετήσια εισφορά των 
σπουδαστών, το ύψος των οποίων καθορίζεται στην 
αρχή κάθε σχολικού έτους από το Δ.Σ. και αφορά στις 
αμοιβές των Καθηγητών και στα λοιπά λειτουργικά έξο¬ 
δα της Σχολής. 

β) Κάθε δωρεά ή επιχορήγηση από Φυσικά ή Νομικά 
Πρόσωπα. 

γ) Οι ετήσιες εισφορέςτων ενοριακών Ιερών Ναών και 
Μονών, που ορίζονται από το Μητροπολιτικό Συμβού¬ 
λιο, καθώς το σχετικό κονδύλιο που προβλέπεται στον 
Προϋπολογισμό της Ιεράς Μητροπόλεως. 

δ) Έσοδα από τις μουσικές εκδόσεις, εφ' όσον αυτά δεν 
διατίθενται για κάποιο συγκεκριμένο σκοπό. 

στ) Κάθε έσοδο το οποίο προέρχεται από νόμιμη και 
χρηστή πηγή και συμφωνεί με τους σκοπούς της Σχολής. 

2. Το Δ.Σ. έχει το δικαίωμα, με απόφασή του, να απαλ¬ 
λάσσει από το ποσό της εγγραφής ή της ετήσιας εισφοράς 
τους σπουδαστές που αδυνατούν να καταβάλλουν αυτό. 

3. Οι σπουδαστές, ακόμη, υποχρεούνται να καταβάλ¬ 
λουν εξέταστρα, όταν πρόκειται για κατατακτήριες ή 
απολυτήριες-πτυχιακές εξετάσεις, το ύψοςτων οποίων 
καθορίζεται κάθε φορά από το Δ.Σ. 

Άρθρο 7 
Προσωπικό 

1. Ο Διευθυντής της Σχολής διορίζεται, ύστερα από 
πρόταση του Δ.Σ. από τον Σεβασμιώτατο Μητροπολί¬ 
τη Λευκάδος και Ιθάκης. Εκπροσωπεί την Σχολή στο 
Υπουργείο Πολιτισμού και Αθλητισμού και υπογράφει 
την σχετική αλληλογραφία. 

Η Σχολή - αν κριθεί απαραίτητο - μπορεί να προσλάβει 
και Καλλιτεχνικό Διευθυντή, πρόσωπο διακεκριμένο για 
το κύρος του στην ψαλτική ή μουσική κοινότητα, τα κα¬ 
θήκοντα του οποίου καθορίζονται από το Δ.Σ. 

2. Ο Διευθυντής της Σχολής είναι υπεύθυνος για την 
ομαλή λειτουργία της, όπως και για την εφαρμογή του 
Προγράμματος Σπουδών. Εισηγείται στο Δ.Σ. ο,τιδήπο- 
τε έχει σχέση με την εύρυθμη λειτουργία της Σχολής. 
Ο Διευθυντής της Σχολής πρέπει οπωσδήποτε να είναι 
κάτοχος Διπλώματος Μουσικοδιδάσκαλου Βυζαντινής 
Μουσικής Ωδείου ή άλλων αναγνωρισμένων Σχολών 
της ημεδαπής ή αναγνωρισμένης Ανωτάτης Μουσικής 
Σχολής της αλλοδαπής, και να έχει στο ενεργητικό του 
πενταετή ευδόκιμο προϋπηρεσία μουσικοδιδασκάλου 
Βυζαντινής Μουσικής σε αναγνωρισμένο Ωδείο ή ανα¬ 
γνωρισμένη Σχολή Βυζαντινής Μουσικής. 

3. Οι καθηγητές της Σχολής διορίζονται με απόφαση 
του Δ.Σ. κατόπιν εισηγήσεως του Διευθυντού και αιτή- 
σεως των ενδιαφερομένων. Πρέπει οπωσδήποτε να είναι 
κάτοχοι Διπλώματος Μουσικοδιδασκάλου Βυζαντινής 
Μουσικής αναγνωρισμένου Ωδείου ή άλλων αναγνωρι¬ 
σμένων Σχολών της ημεδαπής ή αναγνωρισμένης Ανω¬ 
τάτης Μουσικής Σχολής της αλλοδαπής. Κατ' εξαίρεση 
μπορούν να προσλαμβάνονται στην Σχολή διακεκριμέ¬ 
νοι εμπειροτέχνες, προκειμένου να διδάξουν μουσικά 
όργανα ή παραδοσιακό τραγούδι. 

4. Τα ειδικά μαθήματα (Τυπικού, Ιστορίας της Εκκλη¬ 
σιαστικής Μουσικής, Υμνολογίας, Μετρικής, Λειτουργι¬ 
κής) θα διδάσκονται από τους καθηγητές της Σχολής με 
κατάλληλα εγχειρίδια τα οποία θα επιλέγει ο σύλλογος 
των καθηγητών.Το ειδικό μάθημα της στοιχειώδους Θε¬ 
ωρίας Ευρωπαϊκής Μουσικής και του Σολφέζ, θα γίνεται 
από καθηγητή ο οποίος πρέπει να έχει Δίπλωμα ή Πτυχίο 
Ωδικής ή Αρμονίας αναγνωρισμένου Ωδείου ή Μουσικής 
Σχολής και ο οποίος θα διορίζεται από το Δ.Σ. 

Ακόμη το Δ.Σ. δύναται να διορίσει καθηγητές για τα 
παραπάνω ειδικά μαθήματα (εκτός της Ευρωπαϊκής 
Μουσικής) δοκιμασμένους θεολόγους καθηγητές ή 
κληρικούς με αναγνωρισμένη αξία και πείρα στα λει¬ 
τουργικά θέματα. 

5.0 Διευθυντής και οι καθηγητές αποτελούν τον Σύλ¬ 
λογο Καθηγητών της Σχολής. Στον Σύλλογο, που απο¬ 


φασίζει μόνο για θέματα σπουδών και οι αποφάσεις του 
είναι τελεσίδικες, προεδρεύει ο Διευθυντής, ο οποίος 
και ενημερώνει στη συνέχεια το Δ.Σ. της Σχολής για τις 
αποφάσεις του Συλλόγου Καθηγητών. 

6. Το ύψος της αμοιβής του Διευθυντού και των κα¬ 
θηγητών της Σχολής καθορίζεται με απόφαση του Δ.Σ. 

7. Το τυχόν απαιτούμενο για την ομαλή και απρόσκο¬ 
πτη λειτουργία των Σχολής έμμισθο προσωπικό προ¬ 
σλαμβάνεται με απόφαση του Δ.Σ. της Σχολής. Συμβάλ¬ 
λεται με το ίδρυμα της Σχολής με σύμβαση εργασίας, 
πλήρους ή μερικής απασχόλησης, ή με σύμβαση έργου. 
Το ύψοςτης μισθοδοσίας ή της χρηματικής αμοιβήςτου 
καθορίζεται κατόπιν αποφάσεως του Δ.Σ. σύμφωνα με 
την ισχύουσα νομοθεσία. 

ΜΕΡΟΣ Γ' 

ΕΚΠΑΙΔΕΥΤΙΚΑ ΘΕΜΑΤΑ 

Άρθρο 8 

Πρόγραμμα Σπουδών 

Παράγραφος 1 

Γενικό Πρόγραμμα Σπουδών 

1. Η ύλη των μαθημάτων ακολουθεί το αναλυτικό πρό¬ 
γραμμα του Υπουργείου Πολιτισμού και Αθλητισμού και 
τις τυχόν προσθήκες ή βελτιώσεις που εγκρίνει ο Σύλ¬ 
λογος των Καθηγητών και προέρχεται από τα παρακάτω 
βιβλία: 

α) Αναστασιματάριο και Ειρμολόγιο Ιωάννου Πρωτο¬ 
ψάλτου. 

β) Μουσική Κυψέλη Στεφάνου Λαμπαδαρίου. 

γ) Δοξαστάριο Ιακώβου Πρωτοψάλτου. 

δ) Μουσική Πανδέκτη Ιωάννου Λαμπαδαρίου και Στε¬ 
φάνου Α' Δομεστίκου. 

ε) Καλοφωνικό Ειρμολόγιο Γρηγορίου Πρωτοψάλτου 

2. Η διδασκαλία των θεωρητικών μαθημάτων οφείλει 
να γίνεται σύμφωνα με το «Μέγα Θεωρητικόν της Βυζα¬ 
ντινής Μουσικής» Χρυσάνθου του εκ Μαδύτων. Οι διδά¬ 
σκοντες θα μπορούν ακόμη κατά την κρίση τους, αλλά 
και τις δυνατότητες των μαθητών να αντλούν θεωρητικές 
πληροφορίες από παλαιά θεωρητικά συγγράμματα, από 
πραγματείες οι οποίες βασίζονται σε παλαιά θεωρητικά 
κείμενα, αλλά και από σύγχρονες μουσικολογικές με¬ 
λέτες. 

3. Οσον αφορά στα Α' έτος το εγχειρίδιο θα επιλέγεται 
από τον Σύλλογο των Καθηγητών. 

Παράγραφος 2 

Αναλυτικό Πρόγραμμα Σπουδών 

Στο 1 ο έτος ο μαθητής εισάγεται στην θεωρία και το 
σύστημα γραφής της Βυζαντινής Μουσικής. 

Στο 2ο έτος ο μαθητής γνωρίζει τις κλίμακες των οκτώ 
ήχων καθώς και τα βασικά χαρακτηριστικά κάθε ήχου. 
Βασικό αντικείμενο διδασκαλίας είναι το Αναστασιμα- 
τάριο, το οποίο ο μαθητής πρέπει να μπορεί να ψάλλει 
στο σύνολό του. 

Στο 3ο έτος ο μαθητής διδάσκεται σύντομα και αργά 
προσόμοιο κατ' ήχον, καταβασίες αργές και σύντομες, 
αργές δοξολογίες κατ' ήχον καθώς και δοξαστικά και 
ιδιόμελα από την Μουσική Κυψέλη (ενδεικτικά). 

Στο 4ο έτος ο μαθητής διδάσκεται μαθήματα της παπα- 
δικής: χερουβικά, κοινωνικά της εβδομάδος, κοινωνικά 
των Κυριακών και του ενιαυτού, αργά Πασαπνοάρια και 
ιδιόμελα της Μ.Τεσσαρακοστής Ιακώβου Πρωτοψάλτου, 
Μεγάλα Προκείμενα Μ.Τεσσαρακοστής, «Τη υπερμάχω» 
το αρχαίο, «Νυν αι δυνάμεις», «Γεύσασθε» κ.α. 

Στο 5ο έτος συνεχίζεται η διδασκαλία των μαθημά¬ 
των της παπαδικής με το αργό «Ήδη βάπτεται κάλαμος» 
Ιακώβου Πρωτοψάλτου, τα αργά «Κύριε η εν πολλαίς 
αμαρτίαις» Πέτρου Λαμπαδαρίου και «Αναστάσεως ημέ¬ 
ρα» Χρυσάφου του νέου, τα αρχαία μέλη «Τον δεσπότην 
και αρχιερέα» και «Άνωθεν οι προφήται» Ιωάννου του 
Κουκουζέλους, μέλη της Θείας Λειτουργίας του Μεγά¬ 
λου Βασιλείου, το οκτάηχον «Θεοτόκε Παρθένε» του 
Πέτρου Μπερεκέτου καθώς και καλοφωνικοί ειρμοί και 
κρατήματα. 

Παράγραφος 3 

Δευτερεύοντα Υποχρεωτικά Μαθήματα 

Επιπρόσθετα των θεωρητικών και πρακτικών μαθη¬ 
μάτων που προαναφέρθηκαν, απαιτείται η διδασκαλία 
δευτερευόντων μαθημάτων, στα οποία οι μαθητές θα 
εξεταστούν προκειμένου να πάρουν τίτλο σπουδών 
(πτυχίο ή δίπλωμα). Ως δευτερεύοντα υποχρεωτικά μα¬ 
θήματα προβλέπονται τα εξής: α) Ιστορία Βυζαντινής 
Μουσικής, β) Τυπικό, γ) Υμνολογία, δ) Λειτουργική ε) Σολ¬ 
φέζ στ) Θεωρία ευρωπαϊκής μουσικής. Για τα αντίστοιχα 
εγχειρίδια θα αποφασίζει ο Σύλλογος των Καθηγητών. 

Παράγραφος 4 

Συμπληρωματικές εκπαιδευτικές δραστηριότητες 

Συμπληρωματικά μαθήματα ή διαλέξεις μπορούν να 
γίνουν σε συνεργασία με διακεκριμένους ψάλτες, μουσι- 
κολόγους ή καθηγητές από άλλους φορείς.Τα μαθήματα 
αυτά μπορούν να έχουν έκτακτο και μικρής διάρκειας 
χαρακτήρα και μπορεί να είναι ανοικτά σε ευρύτερο φι- 
λόμουσο κοινό. 

Παράγραφος 5 

Χορός Ψαλτών 

1.0 Χορός Ψαλτών της Σχολής αποτελεί σημαντικό και 
αναπόσπαστο μέρος αυτής. Έχει σημαντικότατο ρόλο 
στην όλη εκπαιδευτική διαδικασία, είναι τόπος συνά¬ 
ντησης και μετεκπαίδευσης των αποφοίτων και των 
τελειόφοιτων της Σχολής, ενώ ταυτόχρονα είναι μέσο 
προβολής του έργου της Σχολής. 

2. Στον Χορό Ψαλτών συμμετέχουν υποχρεωτικά όσοι 
μαθητές της Σχολής έχουν - κατά την κρίση του Διευθυ- 
ντού του Χορού - το απαιτούμενο φωνητικό τάλαντο και 
την αντίστοιχη μουσική κατάρτιση, αλλά και ψάλτες της 
Ιεράς Μητροπόλεως οι οποίοι στηρίζουν το χορωδιακό 
ιδεώδες. 

3. Τα μαθήματα του Χορού πραγματοποιούνται άπαξ 
της εβδομάδος και η παρουσία πάντων των μελών είναι 
υποχρεωτική. 

4.0 Χορός Ψαλτών συμμετέχει σε λατρευτικές και συ- 
ναυλιακές εκδηλώσεις της Ιεράς Μητροπόλεως, καθώς 


και σε αντίστοιχες εκδηλώσεις σε συνεργασία με άλλες 
Ιερές Μητροπόλεις και άλλους φορείς. Επιπλέον είναι 
δυνατή η συμμετοχή του Χορού σε ηχογραφήσεις ψη¬ 
φιακών δίσκων σε συνεργασία με άλλους φορείς πολιτι¬ 
σμού, κατόπιν σχετικής αποφάσεως του Δ.Σ. της Σχολής. 

Άρθρο 9 

Σπουδαστές 

1. Το διδακτικό έτος αρχίζει την 1 η Οκτωβρίου κάθε 
έτους και λήγει την 10η Ιουνίου του επομένου έτους. 
Οι έγγραφές θα γίνονται από 1 η έως 30η Σεπτεμβρίου. 
Για την εγγραφή των σπουδαστών απαιτούνται: 

α) Αίτηση του ενδιαφερομένου ή του κηδεμόνα του, 
αν είναι ανήλικος. 

β) Φωτοτυπία Δελτίου ΑστυνομικήςΤαυτότητος ή Πι¬ 
στοποιητικό γεννήσεως από τον οικείο Δήμο το οποίο 
θα πιστοποιεί την ηλικία του ενδιαφερομένου. 

γ) Καταβολή δικαιώματος εγγραφής. 

2. Το πρόγραμμα των μαθημάτων της Σχολής μπο¬ 
ρούν να παρακολουθούν όσοι έχουν υπερβεί το δέκατο 
έτος της ηλικίας τους και διαθέτουν φωνητικό τάλαντο. 
Η επιλογή των σπουδαστών γίνεται από τον Διευθυντή 
και τους καθηγητές. 

3. Η παρακολούθηση των μαθημάτων είναι υποχρεω¬ 
τική, τόσο στο κύριο μάθημα όσο και στα δευτερεύοντα. 
Η αδικαιολόγητη επί σειρά πέντε (5) μαθημάτων απουσία 
επισύρει την διαγραφή του σπουδαστή από τα μαθητο¬ 
λόγια της Σχολής. Τα μαθήματα που συμπίπτουν με τις 
σχολικές αργίες ή χάνονται με υπαιτιότητα των σπου¬ 
δαστών, δεν αναπληρώνονται από τους διδάσκοντες. 

4. Στις υποχρεώσεις των σπουδαστών είναι επίσης η 
συμμετοχή στις εορταστικές και άλλες εκδηλώσεις της 
Σχολής και η παρουσία και διακονία αυτών στα αναλόγια. 

5. Η αξιολόγηση των σπουδαστών γίνεται με τον συ¬ 
γκερασμό των επιδόσεών τους, τόσο κατά την διάρκεια 
της σχολικής χρονιάς, όσο και στις προαγωγικές εξετά¬ 
σεις του Ιουνίου. 

6. Σε κάθε σπουδαστή αμέσως μετά την καταβολή του 
δικαιώματος εγγραφής, χορηγείται από την Γραμματεία 
Βιβλιάριο Σπουδών, το οποίο τηρείται με ευθύνη του 
σπουδαστή μέχρι την λήξη των σπουδών του. Το βιβλι¬ 
άριο αυτό χρησιμεύει για βεβαίωση της ταυτότητας του 
σπουδαστή και για τον έλεγχο της τακτικής φοιτήσεώς 
του στα ειδικά και υποχρεωτικά μαθήματα. Στο βιβλιάριο 
των σπουδαστών υπάρχει και το ενδεικτικό των ετησίων 
εξετάσεων. 

7. Όλοι οι σπουδαστές της Σχολής προμηθεύονται 
εγκαίρως και με έξοδά τους τα υποδεικνυόμενα από 
την Σχολή και απαραίτητα για την διδασκαλία εγχειρίδια. 

8. Απαγορεύεται στους σπουδαστές η σύσταση μου¬ 
σικού συλλόγου ή οποιουδήποτε συνδικαλιστικού ορ¬ 
γάνου. 

Άρθρο 10 

Εξετάσεις της Σχολής 

1. Οι εξετάσεις της Σχολής διακρίνονται σέ: 

α) Κατατακτήριες, οι οποίες διεξάγονται κάθε έτος 
κατά τον μήνα Οκτώβριο, από Επιτροπή που ορίζει το 
Υπουργείο Πολιτισμού και Αθλητισμού, κατόπιν προ- 

τάσεως του Διευθυντού της Σχολής, για την κατάταξη 
νέων σπουδαστών με γνώσεις βυζαντινής μουσικής σε 
ανάλογη τάξη. 

β) Προαγωγικές, οι οποίες διεξάγονται από 1 έως 15 
Ιουνίου κάθε έτους. Σπουδαστές με μη επαρκή γνώση 
όσων διδάχτηκαν το παρελθόν έτος, δεν προάγονται 
στην επόμενη τάξη αλλά επαναλαμβάνουν την προη¬ 
γούμενη. 

γ) Απολυτήριες, για την απόκτηση Πτυχίου ή Διπλώμα¬ 
τος Βυζαντινής Μουσικής, οι οποίες διεξάγονται εντός 
του μηνάς Ιουνίου, ενώπιον της κατά τα ανωτέρω Επι¬ 
τροπής. 

2. Η βαθμολογία των Απολυτηρίων εξετάσεων ανα¬ 
γράφεται στο πτυχίο και περιλαμβάνει τους εξής χαρα¬ 
κτηρισμούς: 

• Άριστα 1 8'Δ - 20. 

• Λίαν Καλώς 1 5'Δ -1 8'Δ. 

• Καλώς 1 2'Δ -1 5'Δ. 

• Σχεδόν Καλώς 10-1 2'Δ. 

Σέ όσους λάβουν βαθμό «Καλώς» ή «Σχεδόν Καλώς» 
χορηγείται πιστοποιητικό αποφοιτήσεως - Πτυχίο Ιερο¬ 
ψάλτου. 

3. Στους σπουδαστές που επιθυμούν να αποχωρήσουν 
από την Σχολή και έχουν υποστεί τις προαγωγικές εξετά¬ 
σεις χορηγείται πιστοποιητικό φοιτήσεως και της μέχρι 
εκείνης της στιγμής πορείας τους. 

4. Όλοι οι μαθητές υποχρεούνται να λαμβάνουν μέ¬ 
ρος στις οριζόμενες από την Σχολή εξετάσεις. Μαθητές 
που αδικαιολόγητα δεν προσέρχονται στις εξετάσεις, 
απορρίπτονται. 

ΜΕΡΟΣ Δ' 

ΓΕΝΙΚΕΣ ΔΙΑΤΑΞΕΙΣ 

Άρθρο 11 
Τελικές διατάξεις 

1. Η Σχολή Βυζαντινής Μουσικής της Ιεράς Μητροπό- 
λεως Λευκάδος και Ιθάκης, όταν δεν πληροί τις εκκλησι- 


ολογικές προϋποθέσεις της ή αδυνατεί να εκπληρώσει 
τους σκοπούς της, διαλύεται με απόφαση της Δ.Ι.Σ. επί 
της σχετικής προτάσεως του οικείου Μητροπολίτου. Η 
απόφαση της Δ.Ι.Σ. δημοσιεύεται στην Εφημερίδα της 
Κυβερνήσεως και στο επίσημο Δελτίο «Εκκλησία». Μετά 
τη διάλυσή της όλα τα περιουσιακά στοιχεία που είχαν δι¬ 
ατεθεί προς χρήσιν στη Σχολή περιέρχονται στο Νομικό 
Πρόσωπο της Ιεράς Μητροπόλεως Λευκάδος και Ιθάκης. 

2. Ο παρών Κανονισμός τροποποιείται ωσαύτως με 
απόφαση της Δ.Ι.Σ. επί της σχετικής προτάσεως του οι¬ 
κείου Μητροπολίτου, κατόπιν εισηγητικής αποφάσεως 
του Διοικητικού Συμβουλίου της Σχολής. Η απόφαση της 
Δ.Ι.Σ. δημοσιεύεται στην Εφημερίδα της Κυβερνήσεως 
και στο επίσημο Δελτίο «Εκκλησία». 

3. Από τις διατάξεις του παρόντος Κανονισμού δεν 
προκαλείται δαπάνη σε βάρος του Νομικού Προσώπου 
της Ιεράς Μητροπόλεως Λευκάδος και Ιθάκης. 

Άρθρον12 

Ο παρών Κανονισμός ισχύει από της δημοσιεύσεώς 
του εις το επίσημον Δελτίον της Εκκλησίας της Ελλάδος 
«ΕΚΚΛΗΣΙΑ» και εις την Εφημερίδα της Κυβερνήσεως. 

Άρθρον13 

Κάλυψις δαπάνης 

Εκ των διατάξεων του παρόντος Κανονισμού δεν προ- 
καλείται δαπάνη εις βάρος του προϋπολογισμού του νο¬ 
μικού προσώπου της Ιεράς Μητροπόλεως Λευκάδος και 
Ιθάκης. Κάθε μελλοντική δαπάνη θα προβλεφθεί από τις 
οικίες διοικητικές πράξεις και θα εγγράφει στον οικείο 
προϋπολογισμό. 

Ο παρών Κανονισμός να δημοσιευθή στην Εφημερίδα 
της Κυβερνήσεως και στο επίσημο δελτίο «ΕΚΚΛΗΣΙΑ». 

Αθήνα, 9 Ιανουάριου 2018 

Ο Πρόεδρος 

Τ Ο Αθηνών ΙΕΡΩΝΥΜΟΣ 

=Τ 

ΕΘΝΙΚΟ ΤΥΠΟΓΡΑΦΕΙΟ 


Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητικής 
Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και κυκλο¬ 
φορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη των 
εκτυπωτικών αναγκών του δημοσίου (ν. 3469/2006, ΦΕΚ Α' 131). 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θΐ. 91 ·, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα αποστέλλονται επίσης δωρεάν με την υποβολή αίτησης, για την οποία 
αρκεί η συμπλήρωση των αναγκαίων στοιχείων σε ειδική φόρμα. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή¬ 
μα Πωλήσεων, είτε ταχυδρομικά με την αποστολή αιτήματος παραγγελίας μέσω των ΚΕΠ, είτε 
με ετήσια συνδρομή μέσω του Τμήματος Συνδρομητών. Το κόστος ενός ασπρόμαυρου ΦΕΚ 
από 1 έως 16 σελίδες είναι 1,00 €, αλλά για κάθε επιπλέον οκτασέλιδο (ή μέρος αυτού) προ¬ 
σαυξάνεται κατά 0,20 €. Το κόστος ενός έγχρωμου ΦΕΚ από 1 έως 16 σελίδες είναι 1,50 €, αλλά 
για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €. Το τεύχος Α.Σ.Ε.Π. 
διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35ΐθΓ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής Δημοσιευτέας Ύλης. 

• Πληροφορίες, σχετικά με την αποστολή/κατάθεση εγγράφων προς δημοσίευση, 
με την πώληση των τευχών και με τους ισχΰοντες τιμοκαταλόγους για όλες τις υπη¬ 
ρεσίες μας, περιλαμβάνονται στην ιστοσελίδα μας. Η ενδεδειγμένη διαδρομή είναι: 
νννννν.θ1.9ΐ7 Φ.Ε.Κ./ Δημοσίευση Κειμένων ή Τεύχη ή Διάθεση ΦΕΚ ή Πώληση ή Συν¬ 
δρομητές. Επίσης μέσω της ιστοσελίδας μας δίδονται πληροφορίες σχετικά με την 
πορεία δημοσίευσης των εγγράφων, με βάση τον Κωδικό Αριθμό Δημοσιεύματος (ΚΑΔ). 
Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν 
τις προϋποθέσεις δημοσίευσης. 


2. ΕΚΤΥΠΩΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημο¬ 
σίου αναλαμβάνει να σχεδιάσει και να εκτυπώσει κάρτες, βιβλία, αφίσες, μπλοκ, μηχανογρα¬ 
φικά έντυπα, φακέλους για κάθε χρήση, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα 
ΤΗΛΕΦΩΝΙΚΟ ΚΕΝΤΡΟ: 210 5279000 - ί3χ: 210 5279054 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ 
Πωλήσεων: (Ισόγειο, τηλ. 210 5279178 - 180) 

Συνδρομητών: (Ημιόροφος, τηλ. 210 5279136) 

Πληροφοριών: (Ισόγειο, Γρ. 3 καιτηλεφ. κέντρο 210 5279000) 
Παραλαβής Δημ.Ύλης: (Ισόγειο, τηλ. 210 5279167,210 5279139) 

Ωράριο για το κοινό: Δευτέρα ως Παρασκευή: 8:00 -13:30 


Ιστοσελίδα: νννννν.θΐ.9 1. 

Πληροφορίες σχετικά με την λειτουργία 
της ιστοσελίδας: Γΐ6ΐρά€$Κ.6ΐ@6ΐ.9*' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

ννεΐ3ΐπ35ΐ6Γ.6ΐ@β1.9·' 

Πληροφορίες για γενικό πρωτόκολλο 
και αλληλογραφία: 9Γ3ηπη3ΐ6Ϊ3@6ΐ.9*' 
























